google/wiki40b huggingface dataset:
Lee-on-the-Solent

Lee-on-the-Solent, ofte referert til som Lee-on-Solent, er et lite distrikt i sentrum av Gosport i Hampshire, England ca. 8 km vest for Portsmouth. Området ligger på kysten av Solent. Det er først og fremst et boligområde.

Historie

Distriktet fikk navnet i det 19. århundre under et forsøk på å utvikle området til et ferieområdet ved sjøen. Området hadde blitt omtalt lenge før dette, da omtalt som «Lee» og mange varianter av navnet, inkludert «Lebritan». En tidlig drivkraft for distriktets utvikling var Charles Edmund Newton Robinson, som overbeviste sin far, John Charles Robinson, en kunstsamler og kurator til å finansiere kjøp av landet der. I perioden 1884 til 1894 fikk distriktet en marina, en brygge, jernbaneforbindelse og en rekke røde mursteinsvillaer. Jernbaneforbindelsen ble avviklet på 1930-tallet og bryggen stod ureparert etter manglene bistand fra kystforsvaret under Andre verdenskrig, Bryggen ble revet i 1958.
Lee-on-the Solent har hatt en lang tilknytning til luftfarten. Testing av sjøfly fant sted i Lee-on-the-Solent så tidlig som i 1915. En sjøflybase for trening ble etablert i 1917 på den tidligere RNAS Lee-on-Solent basen.
I 1935 ble Lee Tower-komplekset bygget på strandpromenaden ved siden av den gamle bryggen og jernbanestasjonen. Den var tegnet av arkitektene Yates, Cook & Derbyshire, og besto av en hvit V-formet Art Deco-bygning med et 37 meter høyt tårn. I bygget er det en kino, ballsal og restaurant, samt en utsiktsplattform på toppen av tårnet. Bygget ble revet i 1971 av Gosport Borough Council og området brukes nå til en promenade og hager.
Det foregikk en stor utvikling i 1980- og 1990-årene, og folketallet økte og mer enn 1 050 nye hus ble bygget på Cherque-området i byen, og videre utvikling vil finne sted i løpet av de neste årene. Andre steder langs strandpromenaden er mange av de opprinnelige villaer og hoteller revet og tomtene solgt til eiendomsutviklere.
Royal Naval Air Station HMS «Daedalus» ble stengt i 1996, men Daedalus Airport er fortsatt aktiv som en sivil flyplass. Over 100 fly, helikoptre, seilfly, microfly og paraglidere har base på det som nå er hovedbasen til HM Coastguards søk-og redningshelikopter. Flyplassen drives av Regional & City Airports Management (RCA) på vegne av eierne, Homes and Communities Agency.
Lyngværfjorden (Sømna)

Lyngværfjorden er en fjord i Sømna kommune i Nordland. Fjorden strekker seg 11 kilometer nordover fra Vennesund i sør til Vik i nord. Fjorden ligger på østsiden av Kvaløya, Vågøya og Lyngværet, som den er oppkalt etter. Vest for disse øyene ligger Melsteinfjorden. Den nordligste delen av fjorden, utenfor Vik, blir kalt Vikvågen.
Fylkesvei 17 går på østsiden av fjorden.
Bolsøy

Historie

Fra ca. 1660 til 1838 het tinglaget Fanne, som kom av den gamle inndelingen Fanne åtting. Bolsøy er fremdeles navnet på prestegjeldet, som ble utskilt fra Veøy ved kongelig resolusjon av 18. november 1740.
Linderud

Geografi

Området grenser til Årvoll og Bjerke i vest, Økern og Alna i syd, Veitvet i øst og Lillomarka i nord. Østre Aker vei skiller Linderud fra Alna, mens riksvei 4, Trondheimsveien skjærer rett gjennom området. 
Linderud ligger på en del av det som var Linderud gård, en middelaldergård, kirkegods og krongods fra ca. 1100–1671. I etterkrigsårene ble gården lagt ut til boligbygging, og Linderud ble en drabantby. Gatenavn som f.eks. «Erich Mogenssøns vei» og «Statsråd Mathiesens vei» har tilknytning til tidligere eiere av gården. Gården eies i dag av en privat stiftelse og er fredet. 
I sør ligger Siemens med sine store, røde bygninger som landemerker ved Østre Aker vei. Det tidligere Aftenposten trykkeri ligger også i sør. Mellom disse ligger Linderud kunstgress, hjemmebanen til Linderud-Grei Toppfotball og Linderud IL.
I nord, ved Lillomarka ligger Krigsskolen på Linderud leir. Skihoppanlegget Linderudkollen, med sin markastue bør også nevnes i forbindelse med Linderud, selv om det ligger nærmere Grefsen, ligger det på det som var stølen til Linderud gård.

Annet

Linderud senter er Linderuds samlingspunkt, med kjøpesenter, postkontor, legevakt, legesenter, helsestasjon, tannklinikk, kontoranlegg, bingo og bydelsadministrasjon.
Den nyoppussede Linderud skole, Bjerke videregående skole og Linderudhallen med Linderud svømmehall ligger mellom Linderud senter og Linderud T-banestasjon. 
Linderud har offentlig transport til sentrum og til Grorud, Stovner og Vestli ved T-banelinje 5 (ofte kalt Grorudbanen), som har stasjon ca. 100 meter fra senteret.
Mieczysław Moczar

Liv og virke

I 1937 ble han medlem av det polske kommunistpartiet, som kort etter ble oppløst av Stalin. Mellom 1938 og 1939 satt han i fengsel. Etter utbruddet av annen verdenskrig begav han seg til det sovjet-okkuperte Białystok, og begynte å arbeide for de sovjetiske okkupantenes etterretningstjeneste. Senere spilte han en viktig rolle i koordineringen av kommunistiske undergrunnsstyrker i Lublin og Kielce-regionene.
Fra slutten av krigen koordinerte han kampen mot den antikommunistiske polske opposisjonen i Łódź, og ble kjent for spesiell grusomhet. Han ble utnevnt til landbruksminister i 1956, og var innenriksminister fra 1964 til 1968. Fra 1971 til 1983 var han formann for NIK, den polske riksrevisjonen. Dessuten var han medlem av sentralkomitéen i  Polska Zjednoczona Partia Robotnicza fra 1965 til 1981, som sekretær mellom 1968 og 1971. Moczar var også medlem av politbyrået mellom 1970 og 1971 og igjen mellom 1980 og 1981. Han var dessuten general i den polske folkearméen.
På 1960-tallet var Moczar en ledende representant for den grupperingen som var kjent som «partisaner», og som kombinerte kommunisme med nasjonalistiske synspunkter. Han ble regnet som en sterk motstander av politiske reformer og derfor som en «hardliner» innenfor kommunistpartiet, og ble etter 1965 en av partisjef Władysław Gomułkas bitreste rivaler.
Moczar ble særlig kjent for sin rolle under protestene i 1968. Moczar brukte det som opprinnelig var studentprotester som et påskudd til å organisere en antisemittisk kampanje som rettet seg mot det han kalte en «sionistisk infiltrasjon», og ble den ledende kraft i fjerningen av jøder fra viktige posisjoner i samfunnet. Samtidig anklaget han jødiske studenter for å være ansvarlige for studentprotestene. Kampanjen førte til en masseemigrasjon av polske jøder i 1968.
Det var imidlertid en utbredt oppfatning at Gomułkas avhengighet av Moczar under protestene i 1968 gjorde Moczar for sterk for Gomułka. Etter at Gomułka var avsatt avviste den sovjetiske ledelsen å godkjenne Moczar som hans etterfølger, og foretrakk Edward Gierek.
Bjørkekveldvikler

Utseende

En middelsstor til ganske stor (vingespenn 15-22 millimeter), brun vikler. Forvingen er mørkt gråbrun med to store, hvite flekker ved bakkanten. Bakvingen er lyst gråbrun.

Levevis

Larvene lever mellom sammenspundne blader på bjørk (Betula spp.). De voksne viklerne flyr i august-september, mest i skumringen, men de skremmes også lett ut om dagen.

Utbredelse

Arten er utbredt over Europa, unntatt lengst i sør, og finnes også i det nordlige Asia og Nord-Amerika.
I Norge er den utbredt over hele landet.
Hør klokkene ringer til Ave

«Hør klokkene ringer til ave» er et skillingstrykk med tekst og melodi av Erik Bøgh.

Teksten

1.Og sneen den føk så vide om jord

men nonnen hun sang i det hellige kor

det er roser i klosterets have.

Og ridderen kom fra den blodige lek

så rød var hans brynje hans kinn var så blek

hør klokkene ringer til ave, til ave.
2.Og ridderen ble der inne til vår

og nonnen hun pleiet og leget hans sår,

det er roser i klosterets have.

Hun ba ved hans leie så mangen en bønn

hun brakte ham trøst, men selv gråt hun i lønn,

hør klokkene ringer til ave, til ave.
3.Da løvet ble grønt og fuglene sang

og ridderen atter i salen seg svang

det er roser i klosterets have.

Han jog gjennom lunden med jublende røst

men inne i cellen satt nonnen så tyst

hør klokkene ringer til ave, til ave.
4.Da blomstrende visnet og bladene falt

hans bryllup på borgen man feirede alt

det er roser i klosterets have.

Men nonnen hun plukket de siste hun fant

til bruden den glade i krans hun dem bandt

hør klokkene ringer til ave, til ave.
Renault 14

Renault 14 er en kompakt bil produsert av den franske produsenten Renault mellom 1976 og 1983. Det ble første gang vist i januar 1976, men produksjon startet ikke før i juni samme år. Det var den første bilen som ble produsert i store antall ved selskapets nye fabrikk i Douai.
Med forhjulsdrift, ble Renault 14 utviklet for å konkurrere i småbilklassen. Småbilklassen som hadde blitt populær på grunn av lanseringen av Volkswagen Golf i 1974. 
I utgangspunktet var Renault 14 tilgjengelig i versjon L og TL med en 1,2 L motor og senere 1.4 L versjoner med 59 hk eller 69 hk. Begge motorene ble utviklet i samarbeid med Peugeot. Renault 14 ble det eneste Renault-kjøretøy som brukte denne motoren. 
Interiøret var generelt godt gjennomtenkt med baksete som enten kunne legges ned eller fjernes helt. Noe som gjorde bilen romslig, tatt størrelsen i betraktning. I tillegg ble reservehjulet plassert under panseret og over den tverrgående 4-sylindret motor som var plassert bakover i 72°. 
Designet av Renault 14 ble rost av motorpressen som frisk og forut for sin tid, og mange har trukket en parallell mellom den og senere Peugeot 205.
Billingstad naturminne

Billingstad naturminne er en fredet eik som står i Nordengveien 9 i Asker kommune. Eika ble fredet 23. mai 1975. Det er en egen forskrift for fredningen.
Magic Valley gasskraftverk

Magic Valley gasskraftverk er et varmekraftverk i Edinburg, Texas i USA. Anlegget har en installert produksjonskapasitet på 771 MW, fordelt på 1 blokk. Operatør er energiselskapet Calpine Corp. Utstyret er vesentlig levert av SWPC og Nooter.
Kraftverket ble utbygd omkring årene 1999–2001. Brenselkilden er naturgass.
Donauinsel

Historie

Byggingen av avlastningskanalen var del av en omfattende regulering av Donaus elveløp, som ble vedtatt av Wiens bystyre i 1969. Elven fikk en parallellkanal, som ble adskilt ved påfyll av jordmasse. Denne kanalen sørger for at man kan regulere vannstanden ved flodfare, slik at man kan oppnå en gjennomstrømmingskapasitet på opptil 14 000 m³/s. Dermed skal man kunne ta av for en vannmengde som tilsvarer den høyeste flommen som er blitt målt i Mellom-Europa, oversvømmelsen av 1501. Efterhvert har øya også utviklet seg til et naturreservat som rommer blant annet sjeldne fugle-, amfibie- og fiskearter i tillegg til rådyr, harer og bevere.

Donauinselfest

Siden 1984 er det blitt avholdt en årlig festival i parkområdet, den såkalte «Donauinselfesten», som blir arrangert av det sosialdemokratiske partiet
SPÖ. Den var opprinnelig et mindre arrangement, men har efterhvert utviklet seg til en tre dagers tilstelning, som med sine tre millioner besøkende gjennom én helg er blitt Europas største musikkfestival. Det har siden unnfangelsen vært gratis adgang til den.
Villblomst (Villblomst-album)

Villblomst er et musikkalbum med Villblomst, utgitt i 1979. Albumet er produsert av bandet og Trond Borge.
Valle Hovin videregående skole

Historie

Arkitektoppdraget for bygget ble lagt ned Hovin skole (Oslo) 2010. De tegnet hele bygget, stadion og skolen. Selve skoleanlegget er lagt til andre og tredje etasje i den vestre langsiden av Vålerenga stadion. Prosjektet hadde som mål en ferdigstillelse innen 2012, eller til klubbens 100-årsjubileum i 2013. Per oktober 2011 var målet at bygget skulle stå klart til skolestart 2014.
Behovet for ny reguleringsplan for veinettet utsatte prosjektet. Våren 2014 kunne byrådet legge frem et forslag til reguleringsplan som tok høyde for Vålerengas prosjekt. Vålerengas finansiering falt på plass, og 29. juli 2015 ble grunnsteinen lagt, og byggeprosessen påbegynt. Stadion og skolen åpner til skolestart 2017.

Valg av navn

Skolen hadde prosjektnavnet Valle videregående skole i planfasen og den første byggefasen. Inn mot prosessen av valg av navn spilte Utdanningsetaten i Oslo inn navnet Enga videregående skole med tanke på samarbeidet med Vålerenga. Bydelens navnekomite valgte derimot å støtte seg til tradisjonen med å navngi skolen etter geografisk beliggenhet. Skolen fikk navn etter gårdene Valle og Hovin som lå i området.
Medway (Kent)

Demografi

Det er rundt 274 015 innbyggere i Medway i 2014, i henhold til nasjonal statistikk. Beregningene for midten av 2014 viser en økning på 10 090 (3,8 prosent) fra 2011 (263 925 innbyggere), og en økning på 24 527 (9,8 prosent) siden folketellingen i 2011 (249 488 innbyggere).
Sammen lignet med resten av England viser befolkningen i Medway en lavere andel innbyggere over alderen 65 år, med Medway på 15,3 prosent og resten av England på 17,6 prosent. Medway har derimot en større andel mellom aldersgruppen 0 og 14 år enn resten av England; henholdsvis 18,9 prosent og 17,8 prosent. Det er også tilfelle for aldersgruppen mellom 15 og 24 år; henholdsvis 10,7 prosent og 9,8 prosent. Befolkningen i Medway er generelt yngre enn befolkningen i England generelt.

Historie

Distriktet har historisk sett vært dominert av Rochester, som er en katedralby, og Chatham, hvor marinen i lang tid har hatt flere baser.
Rochester ble grunnlagt av romerne, under navnet Durobrivae, for å kontrollere stedet hvor Watling Street krysser elven. I 604 ble Rochester bispedømme opprettet av Justus, som 20 år senere ble erkebiskop av Canterbury. Den ble ombygget og utvidet under normannerne, som også bygde et slott i byen.
Under Henrik VIII grunnla marinebase, som var i drift fram til 1984. For å beskytte den ble det konstruert flere festninger, blant annet Great Lines, Fort Amherst, Fort Pitt og Fort Borstal. De fleste av bygningen som står i dag er av langt senere dato. Blant skipene som ble bygget og sjøsatt der var HMS «Victory» (1765), admiral Nelsons flaggskip i slaget ved Trafalgar. Sir Francis Drake lærte sjømannskap på Medway, og Nelson startet sin karriere i Chatham som 12-åring. William Adams, den første engelskmannen som kom til Japan, var født i Gillingham.
En rekke gamle bygninger er bevart, som Guildhall fra 1697 (nå et museum), Corn Exchange fra 1698, Tudorhuset Watts Charity og Satis House og Old Hall som begge ble besøkt av Elisabeth I i 1573. I distriktet er det totalt 82 registrerte oldtidsminner, 832 bevaringsverdige hus og 22 verneområder.
Charles Dickens var fra området, og Rochester hadde et museum viet til ham, som ble stengt i 2004.

Administrativ historie

I løpet av 1800-tallet kom flere forslag om å forene Medwaybyene under en felles administrasjon. I 1903 ble Borough of Gillingham opprettet som et første skritt. I 1928 ble Rainham innlemmet i Gillingham. Så gikk det helt til 1974 før neste endring kom; da ble resten av området samlet under Medway District Council, mens Gillingham ble stående utenfor. I 1982 fikk Rochester status som city. Så, i 1998, ble Gillingham innlemmet i distriktet. På grunn av en glipp i den siste sammenslåingen mistet Rochester sin status som city. Medway søkte om å bli oppgradert i 2000 og 2002, men nådde ikke opp i konkurransen som ble holdt i anledning dronning Elisabeth IIs gulljubileum. Rochester har søkt om å få tilbake status som city, men pr. januar 2005 er dette ikke avklart.
Trikkevisa

«Trikkevisa» er et skillingstrykk fra slutten av 1800-tallet. Rolf E. Schade i Informasjonsavdelingen i Oslo Sporveier, fortalte til Per Johan Skjærstad, i boka «Gode gamle viser frem fra glemselen», utgitt på Gyldendal i 1982, at ordet TRIKK, egentlig er en forkortelse for Elektrikken. I 1875 ble den første hestesporvogn satt inn i trafikken i Kristiania. Helt frem til 1. oktober 1918 var prisen 10 øre for å kjøre med trikk. Den elektriske trikken kom i 1894, og denne visa ble skrevet like etterpå.
Hedwig av Babenberg

Bakgrunn

Hun var datter og sannsynligvis eneste barn av den saksiske hertug Henrik av Franken og (sannsynligvis) Ingeltrude (datter av Eberhard av Friuli i Nord-Italia og Gisela, datter av kong Ludvig den fromme). Det har vært spekulert i om Hedwig hadde en bror, Berengar, men dette er ikke verifisert.

Hertuginne

Omkring 869/70 ble Hedwig gift med hertug Otto. Hedwig og Otto fikk tre sønner: Henrik Fuglefanger (som etterfulgte sin far i 912), og hans eldre brødre Tankmar og Liudolf, som begge døde som barn. Hun fikk også en datter, Oda, som giftet seg med kong Zwentibold av Lotharingia, en illegitim sønn av keiser Arnulf av Kärnten, i 897.
Tiverton gasskraftverk

Tiverton gasskraftverk er et varmekraftverk i Newport County i Rhode Island, USA. Anlegget har en installert produksjonskapasitet på 285 MW, fordelt på 2 turbiner. Operatør er energiselskapet Tiverton Power Inc. 
Kraftverket stod ferdig utbygd i 2000. Brenselkilden er naturgass.
Fylkesvei 3690

Fylkesvei 3690 går mellom Fiane og Brokeland i Gjerstad kommune. Veien er 515 meter lang.
Frem til 2019 hadde veien betegnelsen Fylkesvei 77.
Pterostichus strenuus

Utbredelse

Pterostichus strenuus finnes i Europa, Asia, Nord-Amerika. Finnes i Norge.

Utseende

Pterostichus strenuus ikke uvanlig. er 6-7,2 mm lang og brunlig svart på farge. Antenner og bein er litt mer rødlig brune. Brystskjoldet er skinnende og glatt, uten skulptur, og bare en tydelig grop i hvert bakhjørne. Brystpartiet har grov punktur på undersiden. I Norden kan den ligne på diligens, men denne har glatt (ikke punktur) på brystskjoldets underside.

Levevis

Pterostichus strenuus lever på mollrik og fuktige steder, som i skog, under vissent løv og i mose. Den er vanlig på en lang rekke lokaliteter også i villahager. Larvene og de voksne (imago) lever som predatore.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Paranandra

Utseende

Middelsstore, avlange, mørkt gråaktige trebukker. Antennene er ganske lange, hos hannene tydelig lengre enn kroppen. Hodet er påfallende lite. Pronotum er tydelige smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Sørøst-Asia, fra Sri Lanka i vest til Kei i øst.
Gus Kahn

Biografi

Kahn ble født  i Koblenz, Tyskland Germany i 1886. Familien  emigrerrte til USA og flyttet til Chicago i 1890. etter eksamen fra high school arbeidet han som kontorist i et postordrefirma før han slo igjennom i en av de mest vellykkede og profilerte karrierer gjennom i plateselskapet Tin Pan Alley Kahn giftet seg i 1916 med Grace LeBoy og fikk tombarn,  Donald og Irene.
I sine første år skrev Kahn  spesielt  materiale for vaudeville I1913 begynte han et produktivtnsamarbeide med vel establerte komponist Egbert Van Alstyne sammen med ham skapte han flere av tidens notable hits, inklusive "Memories" og sammen med (Tony Jackson: "Pretty Baby." Senere begynte han å skrve tekstercfor komponisten og orkesterlederen Isham Jones. Dette Samaurbeidet førte til et av Kahns best kjente arbeider: "I'll See You in My Dreams," som ble tittelen på filmen basert på hans liv. I filmen spilte Danny Thomas som Kahn og Doris Day hans kone  Grace LeBoy Kahn.
Gjennom 1920-tallet fortsatte Kahn p bidra til Broadway melodier,slike somHolka Polka (1925), Kitty's Kisses (1926), Artists og Models (1927), Whoopee! (1928), og Show Girl (1929). Han fortsatte å skrive for flere filmer,vesentlig for MGM.
I 1933 hadde  Kahn blitt heltids forfatter av sanger for fil, bidro i slike filmer som  Flying Down to Rio, Thanks a Million, Kid Millions, A Day at the Races, Everybody Sing, One Night of Love, Three Smart Girls, Let's Sing Again, San Francisco, Naughty Marietta, og Ziegfeld Girl.
Ziegfeld Girl (film). Han samarbeidet også med Ira Gershwin og med noen av tidens beste komponister: Grace LeBoy Kahn (hans kone), Richard A. Whiting, Buddy DeSylva, Al Jolson, Raymond Egan. Ted Fio Rito, Ernie Erdman, Neil Moret, Vincent Youmans, George Gershwin, Harry Akst, Harry M. Woods, Edward Eliscu, Victor Schertzinger, Arthur Johnston, Bronisław Kaper, Jerome Kern, Walter Jurmann, Sigmund Romberg og Harry Warren though his primary collaborator was Walter Donaldson.
Han hadde et livslangt vennskap med Walter Donaldson. Deres første felles arbeide var sangen My Buddy i 1922.  De fortsattenå komponere over hundre sanger sammen.
Kahn døde i Beverly Hills. California, den 8. oktober 1941 og ble gravlagt ved Forest Lawn Memorial Park Cemetery i Glendale, California.
His catalog contained some of the greatest collections of songs from the first half of the 20th century, and it is for this reason that he was inducted into the Songwriters Hall of Fame in 1970, nearly 30 years after his death. He was survived by his son, songwriter and musician Donald Kahn, who died at the age of 89 on April 11, 2008, in Beverly Hills, California.
Gus Kahn's most famous songs include: "My Buddy" (1922) with music by Walter Donaldson, "It Had To Be You" (1924) with music by Isham Jones, "Side by Side" (1927) with music by Harry M. Woods, and "Makin' Whoopee" (1928) with music by Walter Donaldson. Kahn was also the lyricist for the Ted Healy/Three Stooges short film Beer and Pretzels (1933), with music by Al Goodhart.

Minner

det meste avnKahns etterlatte papirer er oppbevart ved Michael Feinstein Great American Songbook Foundation. Et utvalg av hans papirer finnes også her: .
Corethrellidae

Utseende

Små mygg, 1,3 til 2,5 mm lange, grå, brune eller svartaktige på farge. De ligner svevemygg men er mindre. Kroppen er slank, beina og vingene er lange og slanke. Hodet er lite og flatt, fasettøynene er C-formet og krummer seg rundt antennefestene. Punktøyne (ocelli) mangler. Antennene er lange og tynne og består av 15 ledd, med hårkranser på hvert ledd. Det ytterste antenneleddet er gaffeldelt. Munndelene er korte men kraftige, stikkende. Vingene har skjell langs årene og ligner vingene til stikkemyggene. Beina er lange og tynne med tydelige sporer på leggene (tibiae). Larvene ligner stikkemygglarver.

Levevis

Larvene lever i vann og er rovdyr. Munndelene tyder på at hunnene suger blod, men de biter ikke mennesker og blodsuging har sjelden blitt observert. Nyere observasjoner tyder på at alle corethrellidene angriper frosker. Man har fanget mange flere arter enn de som tidligere var kjent ved å lokke dem med opptak av hann-froskenes kvekking. Disse myggene sprer sovesyke-lignende parasitter i slekten Trypanosoma mellom froskene.

Utbredelse

Slekten Corethrella finnes i tropiske og subtropiske områder rundt hele Jorda.

Fossiler

Gruppen er kjent fra fossiler tilbake til tidlig Kritt.
Axymyiidae

Utseende

Middelsstore, tettbygde mygg, kroppen og vingene er oftest mørke. Kroppen er kraftig og lite hårete. Vingene er mørke, nokså smale med et tydelig årenett. Beina er slanke og forholdsvis korte. 
Hodet er stort, og fasettøynene er store og delt i en øvre og en nedre del, der den øvre delen hos hannene har større fasetter. Hannenes fasettøyne møtes i pannen. De har tre punktøyne (ocelli). I motsetning til hårmyggene har de ikke hår mellom øyefasettene. Antennene er korte og sylindriske og består av 16 ledd. Munndelene er lite utviklet. 
Larvene er hvite med en tydelig, brun hodekapsel, og kort pølseformede. Det bakerste leddet er forlenget til et langt pusterør som er lengre enn kroppen. De har også to lange bakkroppsvedheng som har mange boble- eller fingeraktige utposninger- funksjonen til disse synes å være ukjent.

Levevis

Axymyidene er skogsinsekter, og larvene lever i fuktig, råtnende ved. De gnager ut hulrom inne i veden, men kan nå ut til overflaten for å puste ved hjelp av det lange ånderøret på bakkroppen. Det kan være 50-150 larver i en enkelt stokk. De voksne insektene klekkes om våren og svermer langsomt et par meter over bakkenivå.